
	ประเด็นเน้นย้ำ 
1) การส่งเสริมการมีส่วนร่วมของจิตอาสาภัยพิบัติ
- ขอให้จังหวัดเร่งรัดดำเนินการจัดฝึกอบรมให้แล้วเสร็จ และให้ความสำคัญในการมีส่วนร่วมของจิตอาสา
ภัยพิบัติในการบริหารจัดการสาธารณภัยของจังหวัด ได้แก่ การจัดทำฐานข้อมูลของจิตอาสาภัยพิบัติ
ในจังหวัดทั้งที่ผ่านการอบรมและยังไม่ผ่านการอบรม และกิจกรรม/จำนวนครั้งที่จิตอาสาภัยพิบัติ
ได้มีส่วนร่วมในการบริหารจัดการสาธารณภัย รวมทั้งการจัดทำแผนการส่งเสริมสนับสนุนให้จิตอาสา
เข้าร่วมกิจกรรมการบริหารจัดการสาธารณภัย ฯลฯ
- ให้จังหวัดส่งเสริมสนับสนุนให้จิตอาสาพระราชทานที่ผ่านการอบรมได้ใช้ความรู้ความสามารถและมีส่วนร่วม
ในการบริหารจัดการสาธารณภัย 
2) การเตรียมการป้องกันและแก้ไขปัญหาภัยแล้ง
- ให้จังหวัดปรับแผนเผชิญเหตุภัยแล้ง รวมทั้งมาตรการให้ความช่วยเหลือของจังหวัดที่สอดคล้อง
กับสถานการณ์ปัจจุบัน เช่น การใช้กลไกระบบบัญชาการเหตุการณ์, กลุ่มพยากรณ์โดยจัดตั้งคณะทำงานติดตามสถานการณ์ภายใต้โครงสร้างกองอำนวยการป้องกันและบรรเทาสาธารณภัยจังหวัด, กลุ่มบริหารจัดการน้ำ 
โดยดำเนินการในรูปแบบคณะกรรมการ/คณะทำงานของจังหวัด มีหน่วยงานด้านการบริหารจัดการน้ำ
เป็นฝ่ายเลขานุการ, กลุ่มปฏิบัติการแก้ไขปัญหาการขาดแคลนน้ำ ฯลฯ 
- ให้จังหวัดสำรวจตรวจสอบพื้นที่เสี่ยงขาดแคลนน้ำเพื่อการอุปโภคบริโภคครอบคลุมถึงระดับหมู่บ้าน/ชุมชน  
และทบทวนจัดทำแผนเผชิญเหตุภัยแล้งของจังหวัดให้สอดคล้องกับสถานการณ์ปัจจุบัน โดยให้ความสำคัญ
กับการนำข้อมูลผลการสำรวจพื้นที่เสี่ยงขาดแคลนน้ำของจังหวัด บทเรียนจากการปฏิบัติงาน ปัญหาอุปสรรคจากปีที่ผ่านมา ประกอบการวางแผนบูรณาการและแก้ไขปัญหาร่วมกับหน่วยงานที่เกี่ยวข้อง 
- ให้จังหวัดดำเนินการจัดสรรน้ำเพื่อการเกษตร ให้เป็นไปตามแผนป้องกันและบรรเทาสาธารณภัยด้านการเกษตรในช่วงฤดูแล้ง ปี 2563/64 ของกระทรวงเกษตรและสหกรณ์ 
- ให้จังหวัดเฝ้าระวัง และควบคุมไม่ให้มีการปล่อยน้ำเสียลงแม่น้ำ คู คลอง หรือแหล่งน้ำต่าง ๆ พร้อมทั้ง ส่งเสริมให้ภาคอุตสาหกรรมจัดการน้ำเสียตามหลัก 3 R (Reduce ลดการใช้ Reuse การใช้ซ้ำ และ Recycle นำกลับมาใช้ใหม่) 
พร้อมทั้งมอบหมายหน่วยงานที่รับผิดชอบเส้นทางคมนาคมที่มีแนวติดคลอง ลำน้ำ หรือแม่น้ำต่าง ๆ สำรวจ 
และกำหนดมาตรการรองรับกรณีเกิดการพังทลายของตลิ่ง
 - ให้ฝ่ายปกครองร่วมกับฝ่ายทหารในพื้นที่ สอดส่อง ทำความเข้าใจ และให้ความช่วยเหลือประชาชนที่ประสบปัญหาความเดือดร้อน โดยเฉพาะกรณีการขาดแคลนน้ำเพื่อการอุปโภคบริโภค และน้ำเพื่อการเกษตร    
- ให้จังหวัดสร้างการรับรู้ให้ประชาชนภาคส่วนต่าง ๆ มีความเข้าใจถึงสถานการณ์น้ำในพื้นที่ตลอดจนมาตรการบริหารจัดการน้ำของภาครัฐ รวมถึงการมีส่วนร่วมในการใช้น้ำอย่างประหยัด โดยเชิญชวนประชาชนจิตอาสาในพื้นที่ มีส่วนร่วมในการซ่อมสร้างบำรุงรักษาแหล่งกักเก็บน้ำขนาดเล็ก เพื่อให้ชุมชนได้ใช้ประโยชน์อย่างมีประสิทธิภาพ
3) การขับเคลื่อนการป้องกันและลดอุบัติเหตุทางถนนตลอดทั้งปี 
- ให้จังหวัดจัดประชุม ศปถ. จังหวัด เป็นประจำทุกเดือน อย่างน้อยปีละ 8 ครั้ง เนื่องจากเป็นการรณรงค์ต่อเนื่อง
ตลอดทั้งปีตามนโยบายรัฐบาลและกระทรวงมหาดไทย
- ให้ ศปถ. จังหวัด มีการส่งเสริม สนับสนุนให้ ศปถ. อำเภอ และ ศปถ. อปท. ขับเคลื่อนการป้องกัน
และลดอุบัติเหตุทางถนนในระดับพื้นที่ เช่น การสนับสนุนด้านความรู้ วิชาการ มอบหมายเจ้าหน้าที่
ร่วมประสานการปฏิบัติ ให้คำแนะนำ เป็นต้น
	
- ปภ.
- จว. ทุกจว.








- ปภ.
- จว. ทุกจว.



















- ปภ.
- จว. ทุกจว.

	การตรวจติดตามการจัดที่ดินทำกินให้ชุมชนตามนโยบายรัฐบาลภายใต้การดำเนินงานของคณะกรรมการนโยบาย
ที่ดินแห่งชาติ (คทช.) 
- ผลความคืบหน้าการดำเนินงานการจัดที่ดินทำกินให้ชุมชนตามนโยบายรัฐบาลภายใต้การดำเนินงาน
ของคณะกรรมการนโยบายที่ดินแห่งชาติ (คทช.) ของจังหวัดเป็นอย่างไร 
- จังหวัดได้มีการประชุม คทช. จังหวัดหรือไม่ และได้มีการติดตามผลการดำเนินงานในการพิจารณารายละเอียดข้อมูลขอบเขตพื้นที่ดำเนินการและข้อมูลผู้ครอบครองที่ดินที่หน่วยงานเจ้าของพื้นที่สำรวจไว้แล้ว (ถ้ามี) นำเสนอให้คณะอนุกรรมการจัดหาที่ดินพิจารณาแล้วหรือไม่ อย่างไร 
- คทช. จังหวัด พบปัญหาอุปสรรคในการดำเนินการสำรวจ ตรวจสอบ จัดทำข้อมูลที่ดินแผนที่ขอบเขต
ที่จะจัดที่ดินทำกินให้ชุมชนหรือที่อยู่อาศัย เพื่อดำเนินการจัดที่ดิน หรือไม่ อย่างไร และมีแนวทาง
ในการแก้ไขปัญหา/อุปสรรคที่พบอย่างไร 
- จังหวัดได้มีการจัดประชุมคณะทำงานส่งเสริมพัฒนาอาชีพและการตลาดจังหวัดหรือไม่ และมีการขับเคลื่อน
การส่งเสริมพัฒนาอาชีพและการตลาดของจังหวัดรวมทั้งการพัฒนาคุณภาพชีวิตของผู้ได้รับการจัดที่ดิน
ในพื้นที่เป้าหมายแล้วหรือไม่ อย่างไร พบปัญหาหรืออุปสรรคหรือไม่ อย่างไร 
- ข้อเสนอแนะเชิงนโยบาย
- ข้อเสนอแนะเชิงพื้นที่
- ปัญหา/อุปสรรค
ประเด็นเน้นย้ำ 
1) ขอให้จังหวัดให้ความสำคัญในการแก้ไขปัญหาที่ดินทำกินตามนโยบายรัฐบาล ภายใต้ คทช.
2) ให้จังหวัดเร่งรัดให้มีการประชุม คทช.จังหวัด และขอให้ผู้ว่าราชการจังหวัดเป็นประธานการประชุมฯ 
ด้วยตนเอง
3).จังหวัดต้องให้ความสำคัญในการขับเคลื่อนนโยบายที่ดินแห่งชาติ และกำกับการดำเนินการ
ของ คทช. จังหวัด อย่างใกล้ชิดให้บรรลุเป้าหมาย และมีประสิทธิผล โดยการบูรณาการและประสาน      การดำเนินการกับหน่วยงานที่เกี่ยวข้อง
[bookmark: _GoBack]4) ให้จังหวัดประชาสัมพันธ์ เผยแพร่ รณรงค์ และทำความเข้าใจกับประชาชน ในการดำเนินการแก้ไขปัญหาความเดือดร้อนของประชาชนตามนโยบายรัฐบาลภายใต้การดำเนินงานของ คทช.
	- ทด. 
- จว. ทุก จว.

	การตรวจติดตามการบริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) 
ของกระทรวงมหาดไทย
- ผลการปฏิบัติตามมาตรการที่รัฐบาล และจังหวัดได้กำหนดเพื่อบริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) เป็นอย่างไร มีปัญหา/อุปสรรคในการปฏิบัติหรือไม่ และจังหวัดได้มีแนวทางในการแก้ไขปัญหา/อุปสรรคดังกล่าวอย่างไร
- จังหวัดประสงค์ให้กระทรวงมหาดไทยสนับสนุนในการดำเนินการเพื่อบริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) ในเรื่องใด
- ข้อเสนอแนะเชิงนโยบาย
- ข้อเสนอแนะเชิงพื้นที่
	- ศบค.มท.
- จว. ทุก จว.

	
	ประเด็นเน้นย้ำ อื่น ๆ 
	

	1
	การตรวจติดตามโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่ 
“โคก หนอง นา โมเดล”
- การดำเนินโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่ 
“โคก หนอง นา โมเดล” ในเดือนกุมภาพันธ์ 2564 โดยเน้นย้ำให้จังหวัดดำเนินการทั้งหมด 3 กิจกรรม ดังนี้
	(๑) กิจกรรมที่ 1 การฝึกอบรมเพิ่มทักษะระยะสั้น การพัฒนากสิกรอบรมสู่ระบบเศรษฐกิจพอเพียงรูปแบบ โคก หนอง นา โมเดล
	- ให้จังหวัดเน้นย้ำกลุ่มเป้าหมาย นำความรู้จากการฝึกอบรมตามหลักสูตรฯ ไปใช้ประโยชน์
และสามารถถ่ายทอดองค์ความรู้ให้กับพื้นที่ฯ
	(๒)	กิจกรรมที่ 2 สร้างพื้นที่เรียนรู้ชุมชนต้นแบบการพัฒนาคุณภาพชีวิต (Community Lab Model for quality of life : CLM) ระดับตำบล และ พัฒนาพื้นที่ครัวเรือนต้นแบบการพัฒนาคุณภาพชีวิต (Household Lab Model for quality of life : HLM) ระดับครัวเรือน
	- การออกแบบพื้นที่เรียนรู้ชุมชนต้นแบบการพัฒนาคุณภาพชีวิต (CLM) ในระดับตำบล 
และพื้นที่ครัวเรือนต้นแบบการพัฒนาคุณภาพชีวิต (HLM) ระดับครัวเรือน ให้เป็นไปตามแบบมาตรฐาน โคก หนอง นา โมเดล ที่กรมการพัฒนาชุมชนกำหนด                
	- การดำเนินการหาผู้รับจ้าง เพื่อดำเนินการปรับพื้นที่แปลงที่ดิน ต้องเป็นไปตามพระราชบัญญัติ   การจัดซื้อจัดจ้างและการบริหารพัสดุภาครัฐ พ.ศ. 2560 โดยให้คำนึงถึง ความคุ้มค่า โปร่งใส 
มีประสิทธิภาพ ตรวจสอบได้
	(๓) กิจกรรมที่ 3 สร้างงานสร้างรายได้รายเดือน ให้แก่ เกษตรกร บัณฑิตจบใหม่ กลุ่มแรงงาน
ที่อพยพกลับท้องถิ่นและชุมชน
	- ให้จังหวัดติดตามผลการปฏิบัติงานของกลุ่มเป้าหมาย ให้เป็นไปตามรายละเอียดลักษณะงานลูกจ้างเหมาบริการ และปฏิบัติภารกิจตามโครงการพัฒนาพื้นที่ต้นแบบการพัฒนาคุณภาพชีวิต
ตามหลักทฤษฎีใหม่ ประยุกต์สู่ “โคก หนอง นา โมเดล”
	- พช.
- จว. ทุกจว.

	การส่งเสริมและผลักดันตามข้อสั่งการกระทรวงมหาดไทย ในการพิจารณาสมัครขอรับรางวัลเลิศรัฐ ประจำปีงบประมาณ พ.ศ. 2564
- การส่งเสริมและผลักดันตามข้อสั่งการ มท. ในการพิจารณาสมัครขอรับรางวัลเลิศรัฐ ประจำปีงบประมาณ 
พ.ศ. ๒๕๖๔ ดังนี้
(๑).ขอให้จังหวัดให้ความสำคัญต่อการพัฒนาคุณภาพการบริหารจัดการ กำหนดแนวทางการพัฒนา 
โดยสร้างการมีส่วนร่วม บริหารทรัพยากรในการพัฒนาตามความเหมาะสม
(๒).ให้จังหวัดพิจารณาสมัครขอรับรางวัลเลิศรัฐ อย่างน้อย ๑ ประเภทรางวัล เพื่อส่งเสริมการพัฒนา 
และเผยแพร่ประชาสัมพันธ์ผลงานของจังหวัด ทั้งนี้ ขอให้แจ้งผลการสมัครขอรับรางวัลฯ ให้ มท. ทราบภายในเดือนกุมภาพันธ์ ๒๕๖๔
	- กพร.สป.
- จว. ทุกจว.

	การตรวจติดตามการบริหารจัดการน้ำขององค์กรปกครองส่วนท้องถิ่น ภายใต้โครงการงบกลาง
ด้านการบริหารจัดการน้ำ
- ขอให้จังหวัดติดตามเร่งรัดองค์กรปกครองส่วนท้องถิ่นในการจัดซื้อจัดจ้างและเบิกจ่ายให้แล้วเสร็จภายใน 31 มีนาคม 2564 ในการดำเนินการ 3 โครงการ ได้แก่
	1) โครงการปฏิบัติ การแก้ไขปัญหาการขาดแคลนน้ำในช่วงฤดูแล้ง ปี 2562/ 2563
2) โครงการน้ำกระตุ้นเศรษฐกิจฐานรากขององค์กรปกครองส่วนท้องถิ่น
3) โครงการธนาคารน้ำใต้ดิน
	- สถ.
- จว. ทุก จว.



